CELEX: 32021D1843
Language: da
Date: 2021-10-15 00:00:00
Title: Rådets afgørelse (EU) 2021/1843 af 15. oktober 2021 om den holdning, der skal indtages på Den Europæiske Unions vegne i Det Internationale Sukkerråd, for så vidt angår forlængelsen af den internationale sukkeroverenskomst af 1992

21.10.2021   
               
               
                  DA
               
               
                  Den Europæiske Unions Tidende
               
               
                  L 373/90
               
            
         RÅDETS AFGØRELSE (EU) 2021/1843
         af 15. oktober 2021
         om den holdning, der skal indtages på Den Europæiske Unions vegne i Det Internationale Sukkerråd, for så vidt angår forlængelsen af den internationale sukkeroverenskomst af 1992
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den internationale sukkeroverenskomst af 1992 (1) (»ISA«) blev indgået af Unionen ved Rådets afgørelse 92/580/EØF (2) og trådte i kraft den 1. januar 1993. ISA blev indgået for en periode på tre år indtil den 31. december 1995.
                  
               
                     (2)
                  
                  
                     Det Internationale Sukkerråd (»ISC«), der er nedsat ved artikel 3 i ISA, er i henhold til ISA's artikel 45, stk. 2, beføjet til med kvalificeret flertal at forlænge ISA for yderligere perioder, der hver gang ikke må være på mere end to år. Siden dens indgåelse er ISA med regelmæssige mellemrum blevet forlænget med yderligere perioder af to år. ISA blev senest forlænget ved en beslutning truffet af ISC i juli 2019 og gælder indtil den 31. december 2021.
                  
               
                     (3)
                  
                  
                     ISC skal på sin 59. samling den 26. november 2021 vedtage en beslutning om forlængelse af ISA for endnu en periode på to år til den 31. december 2023.
                  
               
                     (4)
                  
                  
                     Det er hensigtsmæssigt at fastlægge den holdning, der skal indtages på Unionens vegne i ISC på dets 59. samling, for så vidt angår forlængelsen af ISA. En yderligere forlængelse af ISA er i Unionens interesse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Det Internationale Sukkerråd på dets 59. samling, skal være at stemme for, at den internationale sukkeroverenskomst af 1992 forlænges for endnu en periode på to år til den 31. december 2023.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 15. oktober 2021.
            
               
                  På Rådets vegne
               
               J. CIGLER KRALJ
               
                  Formand
               
            
         
         
            (1)  Den internationale sukkeroverenskomst af 1992 (EFT L 379 af 23.12.1992, s. 16).
         
            (2)  Rådets afgørelse 92/580/EØF af 13. november 1992 om undertegnelse og indgåelse af den internationale sukkeroverenskomst af 1992 (EFT L 379 af 23.12.1992, s. 15).